### | | | | --- | --- | | | | | --- | | **Byråd** 20. marts 2018 Sagsnr. 710-2017-40054 Dok.nr. 710-2018-59729 Sagsbehandler DPCHAN | | 43.                 Anlægsbevilling til opgradering af faglokaler på skoleområdet - Østervangskolen - Åbent

###

|  |  |
| --- | --- |
| Tidl. politisk behandling | BY, 10.10.17, pkt. 118, BY, 27.02.18, pkt. 23 |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 1,0 mio. kr. til udbygning af det historiske værksted på
Ronni Madsen. Bevillingen er en del af udmøntningen af de afsatte 8,0 mio.
kr. i Budget 2018-21 til opgradering af faglokaler på skoleområdet, som blev
behandlet på Byrådets møde 27. februar 2018. Her blev det besluttet at udmønte
5,21 mio. kr. til konkrete projekter, 1,79 mio. kr. reserveret til opgradering
af faglokaler på Tungelundskolen. Stillingtagen til de resterende 1,0 mio. kr.
blev udsat efter indstilling fra Børne- og Skoleudvalget, der

ønskede en nærmere belysning af projektet på
Ronni Madsen før endelig stillingtagen til bevillingen.

Anlægsbevillingen på 1,0 mio. kr. vil give mulighed for at
udbygge det eksisterende historiske værksted på [adresse] med et
naturhistorisk smedehus. Huset vil være en rå uopvarmet bygning på ca. 100 m2.
Her kan tilbydes undervisningsforløb inden for smedehåndværket og andre
praktisk betonede aktiviteter til klasser på alle 13 folkeskoler i [adresse]
Kommune. Ud over kommunens folkeskoler vil andre uddannelsessteder herunder
læreruddannelsen og pædagoguddannelsen blive tilbudt at bruge faciliteterne.
Ligeledes vil Østervangskolens samarbejde med Den jydske Haandværkerskole om
valgfaget ”byggefag” kunne udbygges med erfaringer inden for smedehåndværket.

**VURDERING**

Børn og Skole vurderer, at etablering af smedehuset giver
mulighed for at arbejde med metal i undervisningen i ”Håndværk og Design”. Med
etableringen af faget ”Håndværk og Design” i folkeskolen fik arbejdet med metal
en mindre fremtrædende placering, således at det i folkeskolen i dag stort set
ikke er muligt at tilegne sig erfaring på dette område.

Undervisningsforløbene på smedehuset vil give eleverne
mulighed for at tilegne sig praktiske færdigheder inden for håndværket. Der vil
blive knyttet undervisere med relevante kompetencer til huset. Undervisningen
vil blive yderligere kvalificeret og styrket ved at inddrage lokale
virksomheder til at deltage i aktiviteterne. [adresse] muligheder for
praktiske aktiviteter vil også blive udnyttet i de mere traditionelle skolefag.

For mange elever er undervisningsforløb indeholdende
praktiske og håndværksmæssige elementer engagerende og motiverende. Børn og
Skole vurderer, at [adresse] vil understøtte elevernes kendskab til praktiske
og håndværksmæssige discipliner og dermed kunne stimulere et aktivt valg af en
erhvervsuddannelse.

[adresse] vil kunne udvikle sig til et center og en
attraktiv ramme omkring en styrkelse af metalfaget ikke alene for eleverne på
[adresse], men også for eleverne på de øvrige skoler i kommunen.
Sekundært vil huset kunne benyttes af   uddannelsesinstitutioner inden for erhvervsuddannelserne
og dermed også skabe en forbindelse mellem disse og skolerne i [adresse]
Kommune. Endelig vil huset kunne bruges i forbindelse med
efteruddannelsesaktiviteter for lærere og pædagoger.

**ØKONOMI**

Etablering mv. af smedehuset kan afholdes inden for den
foreslåede anlægsbevilling på 1,0 mio. kr.

Driftsudgifterne prioriteres inden for Østervangskolens
eksisterende ramme.

Ved undervisningsforløb for de øvrige 12 skoler i kommunen
afholdes udgifter til undervisere fra Østervangskolen af den pågældende skole.

**INDDRAGELSE**

Tilrettelæggelsen af projektet foregår i samarbejde med
skolens ledelse, bestyrelse, medarbejderrepræsentanter og
arbejdsmiljørepræsentanter.

**INDSTILLING**

Direktøren for Børn og Skole indstiller til Byrådet:

1.    At der
etableres et historisk værksted på [adresse].

2.    At der gives en anlægsbevilling på 1,0 mio. kr. til
projektet finansieret af det afsatte rådighedsbeløb på 8,0 mio. kr. i 2018.

**BESLUTNING**

***Børne- og Skoleudvalget, 5. marts 2018:***

Fraværende:Ingen

Indstilles godkendt.

Nina Kristensen og Julius Ravn kan ikke tiltræde indstillingen,
idet de ønsker, at projektet ikke gennemføres, og det tilbageværende
rådighedsbeløb indgår i processen vedrørende budget 2019-2022.

***Økonomiudvalget, 13. marts 2018:***

Fraværende:Ingen

Indstilles godkendt.

Malthe Andresen, Frederik Jakobsen og Edith Schou kan på det
foreliggende grundlag ikke tiltræde indstillingen idet de ønsker, at det
tilbageværende rådighedsbeløb i stedet indgår i processen vedrørende budget
2019-2022.